open-index/open-wikipedia-markdown huggingface dataset:
Moduliacija

**Moduliacija** – procesas, keičiantysis periodinę bangos formą, siekiant tuo signalu perduoti tam tikrą informaciją, pvz., radijo bangomis perduoti garsinę informaciją. Atvirkščias procesas vadinamas **demoduliacija**.

Prietaisas, atliekantis moduliaciją, vadinamas **moduliatoriumi**, o demoduliaciją – **demoduliatoriumi** (kartais dar vadinamas *[[detektorius|detektorium]]*). Prietaisas, galintis kartu atlikti šiuos abu procesus, vadinamas **[[modemas|modemu]]** (žodžių junginio **mod**uliatorius-**dem**oduliatorius trumpinys).

## Analoginės moduliacijos tipai

Dažniausiai naudojamos moduliacijos rūšys:
* Amplitudės moduliacija (AM) – kinta moduliuoto signalo amplitudė;
** Dviejų šalutinių juostų moduliacija (DSB);
** Vienos šalutinės juostos moduliacija (SSB);
** Kvadratūrinė amplitudės moduliacija (QAM).
* Kampo moduliacija:
** Dažnio moduliacija (FM) – kinta moduliuoto signalo dažnis;
** Fazės moduliacija (PM) – kinta moduliuoto signalo fazė.

### Radijas

Radijo siųstuvuose garsiniai signalai, paversti į elektrinius, moduliuoja stoties transliuojamą nešančiąją bangą, t. y. tam tikru būdu priverčia keistis vieną iš jos parametrų: amplitudę, fazę arba dažnį. Dažniausiai naudojamos dvi moduliacijos rūšys: amplitudės moduliacija (AM) ir dažnio moduliacija (FM). AM atveju kinta radijo bangos amplitudė, o FM atveju keičiamas bangos dažnis. Radijo imtuvas nešančiąją bangą demoduliuoja – paverčia pirminiu elektriniu signalu, o šis – garsiniu.

## Skaitmeninės moduliacijos tipai

Skaitmeninės moduliacijos metu analoginis nešlio signalas yra moduliuojamas skaitmeniniu bitų srautu. Todėl skaitmeninės moduliacijos metodus galima laikyti analoginio signalo į skaitmeninį keitimu. Skaitmeninė demoduliacija savo ruožtu yra analoginio signalo keitimas skaitmeniniu. Pagrindiniai skaitmeninės moduliacijos tipai:

* Fazės manipuliacija (, PSK),
* Dažnio manipuliacija (, FSK),
* Amplitudės manipuliacija (, ASK),
* Amplitudės kvadratūrinė moduliacija (, QAM).
Giroskopas

**Giroskopas** – prietaisas, skirtas sukimuisi surasti. Bendru atveju tai yra bet koks greitai besisukantis kietas kūnas, kurio ašis gali erdvėje keisti savo kryptį. Visi reiškiniai susiję su greitu giroskopo sukimusi vadinami giroskopiniais. Giroskopas yra skridinys, kurio ašies kryptis laisvai kinta. Žaislinis giroskopas yra paprasto giroskopo modelis. Įsuktas giroskopas priešinasi tokioms jėgoms kaip sunkis, kurie veikia jo ašį, ir stengiasi išlaikyti pusiausvyrą. Giroskopinis kompasas turi giroskopą, kurio ašis, ją įsukus, nukrypsta šiaurės kryptimi.

Didžiausią vertę moksle ir technikoje turi simetriniai giroskopai, kurie turi sukimosi simetriją ašies atžvilgiu. Ta ašis vadinama geometrine arba giroskopo figūrine ašimi. Simetrinio giroskopo teorija paprastesnė ir svarbesnė negu nesimetrinio giroskopo. Paprastai vienas giroskopo ašies taškų yra įtvirtintas – giroskopo atramos taškas: giroskopo figūros ašies taškas O, kurios atžvilgiu nagrinėjamas giroskopo sukimasis. Bendru atveju giroskopo judėjimas susideda iš atramos taško O judėjimo ir sukimosi apie momentinę ašį, einančią per tą tašką O (pvz., vilkelis – giroskopas su judančiu atramos tašku).

Pagrindiniu teorijoje laikomas giroskopas, kurio atramos taškas nejuda, tap pat tiriami giroskopai su judančiu atramos tašku. Kad giroskopo ašis galėtų laisvai suktis erdvėje, giroskopas įstatomas kardaninėje pakaboje. Giroskopo smagračio sukimosi ašis AA, vidurio žiedo sukimosi ašis BB ir išorinio žiedo sukimosi ašis DD kertasi taške, vadinamame kardaninės B pakabos centru (AA ⊥ BB), o (BB ⊥ DD). Toks giroskopas turi tris laisvės laipsnius ir gali laisvai suktis apie kardaninės pakabos centrą. Jeigu D kardaninės pakabos centras arba atramos taškas sutampa su giroskopo masių centru, tai toks giroskopas vadinamas pusiausvyruoju. Pagal Oilerio teoremą, giroskopo judėjimą nejudančio atramos taško O atžvilgiu galima įsivaizduoti kaip sukimąsi apie neorientuotą ašį, einančią per šį tašką.
Impas

**Impas** – mitinė būtybė, panaši į fėją ar demoną, dažnai aprašoma folklore ir prietaruose. Impai aprašomi kaip niekšingi, kartais grėsmingi, ir kaip žemesnio rango antgamtinės blogio būtybės. Dažnai Šėtono tarnai apibūdinami kaip impai.
José Manuel Reina

**Chosė Manuelis Reina Paesas** ( (sutr. José Reina); g. 1982 m. rugpjūčio 31 d. Madride) – ispanų vartininkas. Atstovavo Ispanijos rinktinei.

Jis yra žymaus Atlético Madrid vartininko Miguel Reina Santos sūnus. 2005–2006, 2006–2007 ir 2007–2008 m. sezone Reina yra laimėjęs FA Premier League tris *auksinių pirštinių* apdovanojimus. 

## Karjera
Pradėjo karjerą būdamas 18-os FC Barcelona. 2000–2001 m. žaidė UEFA taurėje, bet pusfinalyje pralaimėjo Liverpuliui. 2002-aisiais nuomos pagrindais buvo paskolintas Villarreal CF, pasiekė UEFA Čempionų lygą. 2004–2005 m. sezone išgelbėjo komandą nuo septynių baudos smūgių.

; Liverpool FC

2005-ųjų liepą Reina pasirašė kontraktą su Liverpuliu ir debiutavo prieš Total Network Solutions 2005–2006 m. sezone Reina pradėjo žaisti pagrindinėje sudėtyje pakeisdamas Jerzy Dudeką.

## Rinktinė
2005 m. rugpjūčio 17 d. debiutavo Ispanijos rinktinėje draugiškose rungtynėse prieš Urugvajaus rinktinę, kuriose Ispanija laimėjo rezultatu 2-0.

## Asmeninis gyvenimas
 
2006 m. gegužės 19 d. Kordoboje Reina vedė ilgametę draugę Yolanda Ruiz. Pora turi dukterį Grecia, gimusią 2007 vasario mėn.

## Pasiekimai

### Ispanija
**Pirma vieta**
* 2008 Europos futbolo čempionatas
* 2010 Pasaulio futbolo čempionatas
* 2012 Europos futbolo čempionatas

### Villarreal

**Pirma vieta**
* 2003–2004 UEFA Intertoto taurė
* 2004–2005 UEFA Intertoto taurė

### Liverpool

**Pirma vieta**
* 2005–2006 Europos Supertaurė
* 2005–2006 FA Taurė
* 2006 FA Community Shield

**Antra vieta**
* 2005 FIFA Pasaulio futbolo klubų čempionatas
* 2006-07 UEFA Čempionų lyga

### Asmeniniai
* 2005–2006 Geriausias Premier lygos vartininkas
* 2006–2007 Geriausias Premier lygos vartininkas
* 2007–2008 Geriausias Premier lygos vartininkas

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Mandragora (būtybė)

**Mandragora** (dgs. **mandragoros**) - fantastinė būtybė, demonas, vaizduojamas kaip nedidelio ūgio žmogus su barzda. Taip pat buvo manoma, kad madragoros yra mažos lėlės ar figurėlės, kurias naudojo burtininkai, jas gavę iš Šėtono. Pati mandragorų koncepcija atrodo kilo nuo fetišo, kuris yra ne kas kita kaip šamano ar žolininko naudotas indas pagauti klajojančią sielą. Mandragora dar žinoma *mandrake* vardu.

## Hario Poterio serijoje
Hario Poterio serijoje jauna mandragora vaizduojama kaip žalias gyvas augalas. Nepateiktas suaugusio mandragoros aprašymas. Mandragora vaizduojama kaip augalo ir mažos žalios būtybės hibridas, kuriam augalas auga iš galvos. Serijoje minima, kad net mažos mandragoros riksmas gali parblokšti žmogų, o suaugusios užmušti. Knygoje vaizduota, kad jas persodinant jos priešinosi, spardėsi, kumščiavosi ir kandžiojosi. Mandragoros sudaro svarbiausią priešnuodžio dalį, kuri buvo panaudota gydyti basilisko aukas.
Aukštimatis

**Aukštimatis** – prietaisas, kuris yra skirtas aukščiui nustatyti. Skridimo aukštis – tai atstumas nuo žemės paviršiaus iki skraidymo aparato. Radijo aukštimatis matuoja laiką tarp signalo pasiuntimo ir priėmimo momentų. Barometrinis aukštimatis reaguoja į atmosferos slėgį, kuris aukščiau kylant mažėja.
Final Fantasy XII

**Final Fantasy XII** () − 2006 m. išleista „Final Fantasy“ RPG žaidimų serijos dalis, skirta „PlayStation 2“ konsolei. Žaidimas pasakoja apie jauną princesę Ashe, kuri susivienija su benamiu berniuku Vaan ir kitais veikėjais tam, kad apgintų savo gimtąją žemę Dalmasca nuo įsibrovėlių, imperijos Archadia.

Pagal *[[metacritic.com]]* suvestinę, žaidimas kritikų buvo įvertintas 92/100 vidurkiu. Leidėjo „Square Enix“ teigimu, žaidimo buvo parduota 6,1 mln. kopijų „PlayStation 2“ konsolei.

2007 m. pasirodė žaidimo tęsinys „Final Fantasy XII: Revenant Wings“ „Nintendo DS“ konsolei. 2017 m. buvo išleistas žaidimo perdirbinys „PlayStation 4“ konsolei pavadinimu „Final Fantasy XII: The Zodiac Age“.
## Šaltiniai
Adaptacijos sindromas

**Adaptacijos sindromas** – labai nepalankiose sąlygose atsidūrusio organizmo nespecifinių reakcijų visuma.

Išskiriami du adaptacijos sindromo tipai:
* vietinis uždegiminis sindromas (nepalankios sąlygos veikia tik kurią nors organizmo vietą);
* bendrasis sindromas (nepalankios sąlygos veikia visą organizmą ir gali sukelti stresą).

Sindromo ištiktas organizmas serga. Esant bendrajam sindromui, sutrinka organizmo fiziologinės funkcijos, homeostazė (vidaus terpės sudėties pastovumas), atsiranda pavojaus stadija (organizmas kaupia jėgas). Vėliau prasideda rezistencijos (atsparumo) stadija, per kurią homeostazė atsistato, organizmas įgyja atsparumą veikiančiam dirgikliui ir gali pasveikti.

Jeigu organizmas neprisitaiko prie tebeveikiančių dirgiklių, prasideda išsekimo stadija. Esant pavojaus ir išsekimo stadijai, organizmas gali žūti. Šioje stadijoje vyrauja disimiliacija, o rezistencijos stadijoje – asimiliacija.

Veikiant sindromui, padidėja antinksčių žievė, susilpnėja čiobrialiaukės ir limfinės sistemos funkcija, atsiranda skrandžio ir dvylikapirštės žarnos kraujuojančių opų. Sindromui didelę svarbą turi hipofizė, hipotaliamas, antinksčiai.

Adaptacijos sindromo terminą 1936 m. pasiūlė Hans Selye (Hansas Seljė).

## Išnašos
Tikrosios dusios

**Tikrosios dusios** (*Dytiscus*) – dusių (*Dytiscidae*) šeimos vabalų gentis. Stambūs (27 – 35 mm), priešnugarėlės ir antsparnių šonai su plačiu geltonu apvadu. Gyvena įvairiuose stovinčio vandens telkiniuose, minta uodų ir kitų vabzdžių lervomis.

## Rūšys

Gentyje 26 rūšys.
* *Dytiscus alaskanus*
* *Dytiscus anxius*
* *Dytiscus carolinus*
* *Dytiscus circumcinctus*
* *Dytiscus circumflexus*
* *Dytiscus cordieri*
* *Dytiscus dauricus*
* *Dytiscus delictus*
* *Dytiscus dimidiatus*
* *Dytiscus dinutus*
* *Dytiscus fasciventris*
* *Dytiscus habilis*
* *Dytiscus harrisii*
* *Dytiscus hatchi*
* *Dytiscus hybridus*
* *Dytiscus lapponicus*
* Plačioji dusia (*Dytiscus latissimus*)
* *Dytiscus latro*
* *Dytiscus mutinensis*
* Geltonkraštė dusia (*Dytiscus marginalis*)
* *Dytiscus marginicollis*
* *Dytiscus ooligbucki*
* *Dytiscus persicus*
* *Dytiscus pisanus*
* *Dytiscus semisulcatus*
* *Dytiscus thianschanicus*
* *Dytiscus venticalis*
* *Dytiscus vexatus*
Stalinizmas

**Stalinizmu** vadinamas politinis režimas, besiremiantis Stalino mokymu. Tokiam režimui būdinga didelė propagandos gausa absoliutaus diktatoriaus asmenybės kulto sukūrimui ir aktyvi slaptos policijos veikla visuomenės paklusnumui įtvirtinti.

## Stalinizmo politika
Stalinizmas remiasi savitu komunistiniu režimu, kuris dominavo Sovietų Sąjungoje ir jos įtakos šalyse, valdant Stalinui. Terminas dažniau naudojamas politiniui režimui, o ne konkrečiai ideologijai apibūdinti.

Stalinizmas apibūdinamas kaip totalitaristinis, tironiškas režimas, kadangi jo metu prieš kitaip manančius buvo kovojama jėga, juos ištremiant ar nužudant.

Šiais laikais panašus į stalinizmą režimas išlikęs Šiaurės Korėjoje.
G4 šalys

**G4** (*keturių grupė*, ) – sąjunga tarp Indijos, Vokietijos, Japonijos ir Brazilijos, siekianti paremti tarpusavio siekius gauti nuolatines vietas Jungtinių Tautų Saugumo Taryboje.

JT Saugumo Taryboje šiuo metu yra 5 narės, turinčios nuolatines vietas ir veto teisę: Kinijos Liaudies Respublika, Prancūzija, Rusija, Jungtinė Karalystė ir Jungtinės Valstijos.

## Išnašos
Toliaregystė

**Toliaregystė** – akių refrakcijos yda, kai objekto vaizdas yra sufokusuojamas už tinklainės. Įgimtos toliaregystės atveju akies obuolys būna sutrumpėjęs. Žmogus tada gerai mato toli esančius objektus, tačiau iš arti mato neryškiai. Šis regėjimo sutrikimas ištaisomas nešiojant akinius su glaudžiamaisiais lęšiais.

## Išnašos
Smulkiažiedė žydrė

**Smulkiažiedė žydrė** (*Muscari botryoides*) – hiacintinių (*Hyacinthaceae*) šeimos augalų gentis. Natūraliai paplitusi Viduržemio regione, tačiau auginama darželiuose visoje Europoje.

Lapai linijiški, iki 8 mm pločio, statūs. Žiedai maži, kvapūs, sukrauti kekėse. Žydi balandžio – birželio mėn.
Glaukoma

**Glaukoma** – akių liga, kurią sukelia padidėjęs akies vidinis spaudimas, pažeidžiąs regos nervą ir tinklainės ląsteles, kai sutrinka skysčių tekėjimas akyje. Nepastebimai, lėtai pradeda siaurėti akiplotis.

## Glaukoma ir rega
Akis turi priekinę ir užpakalinę kameras, kurias užpildo skystis - vandeninis druskų ir maisto medžiagų tirpalas. Jis maitina lęšiuką ir rageną, pašalina medžiagų apykaitos produktus.
Šis skystis primena tekantį šaltinį. Jis atsiranda vadinamajame krumplyne, o išteka į venas per 0,37 mm skersmens latakėlį, vadinamą Šlemo antį. Cirkuluodamas jis sukuria tam tikrą spaudimą į visas puses. Taip išlaikoma akies funkcijoms labai svarbi elastinga rutulio forma. Sutrikus nutekėjimui, skystis kaupiasi kamerose, didindamas akispūdį, vis labiau spausdamas akį iš vidaus. Tai pažeidžia regos nervą, kuris perduoda vaizdą į smegenis. Jis pradeda negrįžtamai nykti. Padidėjus akispūdžiui žmogus nebemato kai kurių regėjimo lauko dalių, ir regėjimo laukas pamažu vis siaurėja.

## Glaukomos požymiai
Dažniausiai pasitaiko atviro kampo glaukoma. Tada sutrinka kameros skysčio nutekėjimas per pačią filtracinę sistemą.
Uždarojo kampo glaukoma susergama, kai skystis kaupiasi užpakalinėje akies kameroje. Žmogus, žiūrėdamas į objektus, mato spalvotus žiedus apie šviesos šaltinį, akis ašaroja, vyzdys išsiplečia ir pasidaro nebeapvalus.

Glaukomos išgydyti neįmanoma, ją galima tik pristabdyti. Blogiausiu atveju įmanoma sulėtinti jos progresą. Glaukoma gydoma vaistais. Jei vaistai vis dėlto nepadeda, tuomet gelbsti chirurgija: operacijos metu padaromos kelios skysčiui nutekėti skylutės, kurios nebeužgyja ir filtruoja skysčio perteklių, taip reguliuodamos akispūdį.

## Profilaktika
Pačiose pirmosiose ligos stadijose žmogus nieko nejaučia, nebent gali skųstis ašarojimu, svetimkūnio pojūčiu akyje, niežuliu, regos aštrumo sumažėjimu. Ligą pristabdyti galima vaistais, mažinančiais akispūdį. Jie lašinami į akį. Kadangi glaukoma – neišgydoma liga, vaistus būtina turėti visada su savimi ir lašinti, kada nurodė gydytojas. Ligos negydant, akiplotis vis siaurėja, kol lieka mažas lopinėlis, tačiau vėliau išnyksta ir jis.

## Šaltiniai
Victor Vance

**Victor "Vic" Vance** yra žaidimo Grand Theft Auto: Vice City Stories pagrindinis veikėjas ir žaidimo Grand Theft Auto: Vice City antraeilis veikėjas. Žinoma, kad Victor yra vyresnysis Lance Vance brolis, jo motina baltaodė ir Victor tėvas gimė Dominikos respublikoje. Dar žinoma, kad Victor yra vienas iš Lance šeimos mafijos lyderių.

Victor "Vic" Vance žaidimuose Grand Theft Auto: Vice City Stories ir Grand Theft Auto: Vice City įgarsina Dorian Missick.

## Vaidmuo

### Grand Theft Auto: Vice City Stories

Veiksmas vyksta 1984 m., Vice City mieste. Victor Vance tarnauja *Marines* karinėje bazėje, bet yra išmetamas dėl to, kad buvo apkaltintas narkotikų importu į karinę bazę. Tada Victor pradeda kariauti su kolumbiečių ir meksikiečių gaujomis *Little Havana* rajone. Kariaudamas su gaujomis jis suranda savo priešus, kurie apkaltino jį neteisybe ir atkeršija jiems. Po šių įvykių Lance šeimos mafija tampa pati įtakingiausia mafija visame Vice City mieste.

### Grand Theft Auto: Vice City

Veiksmas jau vyksta 1986 m., tame pačiame Vice City mieste. Atvažiavęs į kokaino mainus su Tommy Vercetti, Victor yra nužudomas įtakingo nusikaltėlio Diaz žmonių. Tada Lance šeimos mafija suyra ir Vice City pradeda valdyti naujos mafijos.

## Žymios Vice City Stories Gaujos
*Cholo* gangsteriai buvo valdę visą Little Havana ir kelias Little Haiti vietas.

*Marty's Gang* yra irgi gan pavojinga. Valdo Little Haiti ir dalį prie oro uosto.

*Victor Vance's Gang* yra jūsu pačių valdoma gauja. Perėję visus lygius jūs galėsite užimti visus 30 gangsterių buveinių.

*Kolumbiečių kartelis* irgi pavojinga gauja. Valdo visą Little Haiti ir pusę Little Havana.
Pasaulio pilietis

**Pasaulio pilietis** (), **kosmopolitas** – terminas, apimantis asmenis, kurie atmeta tradicinį geopolitinį skirstymą, paremtą valstybėmis, tautomis ir remia pasaulinę valdžią bei demokratiją. Pasaulio pilietis nepriima patriotinio identiteto, o pareiškia save kaip individualią asmenybę ir pažymi savo nepriklausomybę.

Ne politine prasme pasaulio piliečiu taip pat laikomas žmogus, kuris gyvena skirtingose kultūrinėse terpėse, nuolat keliauja, turi plačią tarptautinę kultūrinę patirtį ir nesitapatina tik su gimtąja kultūra.

Pirmieji save pasaulio piliečiais laikė graikai stoikai. Jie naudojo terminą kosmopolis („pasaulio miestas“), iš kurio išsivystė žodis kosmopolitas. Kosmopolitinį mastymą teigia ir egzistencializmas, kuris atmeta dirbtinį žmonių klasifikavimą, bei pabrėžia žmogų kaip asmenybę, o ne grupės narį. Bahaizme taip pat pabrėžiamas visų pasaulio žmonių bendrumas ir tikslas vienytis.

Nors buvimas pasaulio piliečiu nėra politinė ideologija, tačiau šią idėją dažnai remia socialistai bei anarchistai dėl šių bendrų siekinių:
* laisvė nuo tautinio, etninio, lytinio, religinio grupavimo
* lyčių lygybė
* demokratinė globalizacija
* skurdo naikinimas
* tarptautinė kalba
* tarptautinė valiutų sistema
* tarptautinė matavimo sistema
* universali švietimo sistema
* universali sveikatos sistema

Jungtinių Tautų Organizacija nusipelnusiems žmonėms teikia „Pasaulio piliečio“ garbės titulą.

## Taip pat skaitykite
* Antinacionalizmas
* Kosmopolitizmas
* Antipatriotizmas
* Internacionalizmas
* Anarchizmas
* Pasaulio vyriausybė
Antinacionalizmas

**Antinacionalizmas** – idėja, kad nacionalizmas yra nepageidautinas ar pavojingas reiškinys. Antinacionalizmas nebūtinai reiškia priešiškumą šalims, tautinėms valstybėms ar valstybių sienoms. Nacionalizmas yra kritikuojams, kadangi jį kartais lydi šovinizmas, džingoizmas, militarizmas, kas trukdo kurti pasaulinę taiką ir gerovę.

Vieni antinacionalizmo idėjų šalininkų yra humanistai, save laikantys pasaulio piliečiais ir puoselėjantys žmonijos taikos ir bendradarbiavimo tikslą. Marksizmas būdamas antinacionalistine ideologija, remia kai kurias nacionalizmo formas – išsivadavimą iš priespaudos, etninį separatizmą.
Emmy Rossum

**Emmanuelle (Emmy) Grey Rossum** (g.1986 m. rugsėjo 12 d. Niujorkas, JAV) – amerikiečių aktorė.

## Filmografija
* *Snoops* (1999) – Caroline Beels
* *Genius* (1999) – Claire Addison
* *The Audrey Hepburn Story* (2000) – Young Audrey Hepburn
* *Songcatcher* (2001) – Deladis Slocumb
* *An American Rhapsody* (2001) – Sheila
* *Happy Now* (2001) – Nicky Trent/Jenny Thomas
* *Passionada* (2002) – Vicky Amonte
* *Nola* (2003) – Nola
* *Mystic River* (2003) – Katie Markum
* *[[Diena po rytojaus]]* (2004) – Laura Chapman
* *The Phantom of the Opera* (2004) – Christine
* *Poseidon* (2006) – Jennifer Ramsey
* *[[Dragonball (filmas)|Dragonball]]* (2009) – Bulma
* *[[Begėdis|Shameless]]* TV Series (2011–2019) – Fiona

## Nuorodos
* http://www.emmyrossum.com/
* Emmy Rossum – IMDB
Antipatriotizmas

**Antipatriotizmas** – ideologija, opozicinė patriotizmui. Paprastai skelbia kosmopolitines pažiūras, kurios jau ir taip yra antinacionalistinės. Antipatriotizmas remiasi tuo, jog patriotizmas yra priverstinė jėga, verčianti prisirišti, mylėti ir aukotis kraštui, kuriame gimė žmogus, pamindamas jo individualizmą ir pasirinkimo laisvę. Žmogus, prieštaraujantis patriotizmui, prieštarauja jo autoritarizmui. Taip pat dalis antipatriotų teigia, kad patriotizmas skatina geopolitinius konfliktus ir yra priešiškas pacifizmui bei antimilitarizmui.

Dažnai terminas antipatriotizmas naudojamas kaip įžeidimas patriotizmo ir nacionalizmo gynėjų, tuo tarpu patys šios idėjos šalininkai save vadina tiesiog kosmopolitais ar pasaulio piliečiais.
Krūtinė

**Krūtinė** () – viršutinė žmogaus ir daugumos stuburinių gyvūnų liemens dalis. Dažnai terminu krūtinė vadinamos moters krūtys, nors tai nėra visiškai tikslu. Krūtys yra krūtinės srityje, į abudu šonus nuo krūtinkaulio, krūtinės ląstos paviršiuje.

Krūtinę iš viršaus riboja kaklas ir raktikauliai, o iš apačios – diafragma, apatiniai šonkauliai, pilvas. Krūtinės ląsta ir krūtinės raumenys (tarpšonkauliniai, skersinis krūtinės, pošonkauliniai, diafragma) dalyvauja kvėpavime, o galūniniai krūtinės raumenys (dengia krūtinės ląstą iš priekio ir šonų, prasideda ties šonkauliais ir baigiasi prie pečių lanko kaulų ir žastikaulio) judina žastą, mentę, raktikaulį, kelia šonkaulius.

## Krūtinės sandara

Krūtinę sudaro:
*organai:
**širdis
**plaučiai
*raumenys
*vidinės struktūros dalys:
**diafragma
**stemplė
**trachėja
**pleura
**didžiosios kraujagyslės (aorta)
**limfos krūtininis latakas
**užkrūčio liauka
*kaulai
**viršutinė žastikaulio dalis
**mentė
**krūtinkaulis
**krūtinės slankstelis
**raktikaulis
**šonkauliai

## Taip pat skaitykite
*Krūtinės ląsta
*Krūtis

## Šaltiniai
Niko Bellic

**Niko Bellic** – pagrindinis žaidimo Grand Theft Auto IV veikėjas, rytų europietis, kuris apgaule savo pusbrolio Roman buvo įkalbintas atvykti į Jungtines Amerikos Valstijas.

Niko Bellic įgarsino Michael Hollick.

## Vaidmuo
Veiksmas vyksta 2008 m. Liberty City mieste. Roman, kuriam priklauso taksi firma Liberty City ir kuris turi skolų Rusijos mafijai, paprašo pagalbos iš savo atkaklesnio ir stipresnio pusbrolio Niko. Jis meluoja Niko, sakydamas, jog pats gyvenantis labai puikiai, su didelėmis sumomis pinigų, prabangiais automobiliais ir gražiomis merginomis, tam, kad šis paliktų savo šalį ir atvyktų į Liberty City. Niko išvyksta ne dėl naujų nuotykių, o dėl to, kad jis nori palikti užnugaryje savo kriminalines klaidas.

Kai Niko atvyksta į Liberty City, jis supranta, kad gyvenimas čia labai skiriasi nuo to ko jis tikėjosi iš Roman pasakojimų. Jis įsidarbina Roman firmoje taksi vairuotoju *Broker* rajone ir kovoja dėl išlikimo Liberty City mieste. Niko susipažįsta su narkotikų prekeiviais, mafijos atstovais, turtingais asmenimis ir iš jų gauna pelningų užduočių.jis supranta, kad jam tai pavojinga
ir pasitraukia
1990 m. Formulės 1 sezonas

**1990 m. Formulės 1 sezonas** buvo 41-tas FIA rengiamas Formulės 1 čempionato sezonas. Jis prasidėjo kovo 11 d. ir baigėsi lapkričio 4 d. po 16 etapų.

## Sezono apžvalga
Pirmos sezono lenktynės vyko Finikse (JAV). Lenktynes po įnirtingos kovos laimėjo Ayrton Senna. Kituose etapuose atsirado kova tarp Ayrton Senna ir Alain Prost. Per paskutines 3 lenktynes Alain Prost buvo pavojingai priartėjęs prie lyderio, bet jam nepavyko laimėti.

## 1990 m. finalinė lentelė

## Šaltiniai
T-35

**T-35** – Sovietų Sąjungoje gamintas sunkusis tankas.

Pradėtas naudoti 1933 m. rugpjūčio 11 d. Gamyba bei inžinerijos subtilybės buvo patikėti Charkovo lokomotyvų fabrikui.

## Charakteristikos
Tanko išskirtinė savybė – net penki nepriklausomai besisukantys bokšteliai. Ginkluotė išdėstyta dviem aukštais. Trijuose bokštuose išdėstytos patrankos su kulkosvaidžiais, o likusiuose dviejuose po vieną kulkosvaidį. Korpusas virintas ir dalinai kniedytas iš 20–30 mm šarvinių lakštų. 76,2 mm patranka PS-3 (*ПС-3*), gaminta 1927–1932 metais, buvo montuojama pagrindiniame bokšte. Pradinis sviedinio greitis 381 m/s. Taikymosi įrenginiai – tankinis periskopas (1932 m. gamybos) ir teleskopinis taikiklis (1930 m.). Dvi 45 mm patrankos išdėstytos dviejuose bokštuose įstrižai. Vienas bokštelis priekyje, kitas gale.
Pagrindiniame bokšte, unifikuotame kaip ir tanko T-28, trys ekipažo nariai: ekipažo vadas, kulkosvaidininkas ir gale radistas. Du bokšteliai su 45 mm patrankomis talpino po du ekipažo narius, kulkosvaidininkų bokšteliuose po vieną.

Variklis M-17 (500a/g), karbiuratorinis V formos, dvylikos cilindrų, aušinamas skysčiu, korpuso gale. Didžiausias tanko greitis iki 30 km/h. Degalų bakas 910 litrų. Važiavimo nuotolis plentu iki 150 km.

Greičių dėžė mechaninė, penkių bėgių, sujungta su varikliu pagrindiniu frikcionu.

Tanke įrengta radijo stotis (71-ТК-1). Jos antena apvyniota aplink pagrindinį bokštą. Telefono ryšio įrenginys septyniems abonentams. Taip pat buvo naudota dūmų uždanga.

## Šaltiniai

## Nuorodos
Emalis

**Emalis** () – lygi stikliška danga naudojama metaliniams, keraminiams, akmeniniams ar stikliniams paviršiams apsaugoti nuo aplinkos poveikio bei dekoruoti. Užlydoma degimo metu, kuriam paprastai reikalinga apie 650–930°C temperatūra, arba padengiama ištirpinus lakiuose tirpikliuose. Emalis atsparus aukštai temperatūrai, ugniai, drėgmei, korozijai, mažam ar vidutiniam mechaniniam poveikiui.

Emalis taip pat naudojamas tapyboje (emalinė tapyba).

## Sudėtis
Cheminiu požiūriu emalis yra silikatų, boratų ir fluoridų lydinys su metalais – natriu, kaliu, švinu ir aliuminiu. Spalva išgaunama naudojant įvairių metalų oksidus: geležies, chromo, kadmio, kobalto, nikelio, titano, aukso, urano, stibio.

## Gamyba
Emalis išgaunamas kaitinant įvairių medžiagų mišinius tam tikromis proporcijomis: maišomas kvarcinis smėlis, kreida, soda ir kitos medžiagos, spalvai išgauti įmaišomas pigmentas. Taip pat naudojamas vanduo arba lipni rišamoji medžiaga – derva, molis ar kt.

## Poveikis organizmams ir aplinkai
Spalvotiems emaliams gaminti naudojami sunkieji metalai įvairių oksidų pavidale. Esant mechaniniam paviršiaus pažeidimui, nekokybiškam padengimui ar dengimui pažeidžiant technologinius reikalavimus, per sąlytį su šiltu vandeniu ar rūgštimis šie patenka į aplinką, maistą, organizmus. Šių junginių į aplinką bei organizmus gali patekti ir dirbant su emaliniais junginiais garų ar dulkių pavidalu: atliekant apdailos darbus, tapant, emalio bei emalinių produktų gamybos pramonėje. Dalis emaliuose naudojamų metalų gali sukelti įvairaus sunkumo alerginių reakcijų. Švinas, nikelis, chromas bei kobaltas yra toksiški organizmams metalai, galintys sukelti reprodukcinės ir nervų sistemos pažeidimų bei alerginių reakcijų, plačiai naudojami emaliuose. Emalių gamyba, kokybė ir naudojimas paprastai stebimas ir reguliuojamas įvairių institucijų, ypač numatant sąlytį su maistu.

## Nuorodos
Emalis (reikšmės)

Žodis **еmalis** gali teikšti:
* еmalis – kieta stiklo ar keramikos danga;
* danties emalis – išorinė, kiečiausia danties vainiko dalis, sudaryta iš neorganinių hidroksiapatito kristalų;
* emalis – dažų rūšis.
Gnoliai

**Gnoliai** – maginės fantastikos protingų humanoidų rūšis, primenanti antropomorfines hienas. Pirmą kartą pasirodė ir panaudoti vaidmenų žaidime *[[Dungeons & Dragons]]* apie 1974 m.

Gnoliai yra panašūs į bušmėnų folkloro *hientakus* (hieniškus vilktakų analogus) bei aukštus *šungalvius* (), aprašytus Europos bestiarijuose. Hienos asocijuojasi su mirtimi, kadangi neretai iškasa ir suėda žmonių lavonus.

## Dungeons & Dragons visatos gnoliai

### Gnolių sandara
Gnoliai atrodo kaip antropomorfinės hienos. Jie būna apie 2,1 m ūgio, naudoja šarvus iš rago, odos ir metalo plokščių, stambius ginklus. Gnoliai vaizduojama kaip laukinės, barbariškos būtybės, kurios neretai maistui vartoja kitas protingas būtybes. Gnoliai nėra labai protingi, bet pakankamai gudrūs, priversti aplinkybių kaunasi iki mirties.

Aprašyta gnolių rasė *flindai* (, *flynds*). Jie žemesni, platesni ir stipresni už paprastus gnolius. Flindai dažnai vadovauja paprastų gnolių grupėms ar gyvenvietėms. Flindai dažnai naudoja nunčiako tipo ginklą () – du metalinius strypus, sujungtus grandine.

### Gnolių religija
Pirmuosius gnolių aprašymuose, pateiktuose E. G. Gygakso (*E. G. Gygax*), gnoliai buvo primityvūs demonų garbintojai. Vėlesniuose kitų rašytojų aprašymuose gnoliai labiau primena „kilnius laukinius“, hieniškus maitėdžius, o ne pabaisiškus žudikus. Ketvirtame ADD pabaisyne (Monster Manual IV) minima, kad gnolių visuomenėje dominuoja patelės, panašiai kaip ir hienų grupėse.

Daugelyje D&D kūrinių gnoliai yra demonų garbintojai, garbinantys demonų valdovą *Yeenoghu*. Kiti gnoliai garbina dievą Erythnulą, žudynių dievą. Taip aiškinamas gnolių polinkis į blogį ir piktadarystes.

Tikruoju gnolių dievu buvo Gorelikas (), bet per daug metų demonas perviliojo beveik visus Goreliko garbintojus.

## Gnoliai kitur

### Gnoliai literatūroje
Terio Prečeto (*Terry Pratchett*) Disko pasaulyje (*Discworld*) gnoliai yra maži, susivėlę ir purvini, todėl jų kailyje auga žolė ir grybai. Jie miestų gatvėse renka visokias atliekas.

Terio Brukso (*Terry Brooks*) romane „The Scions of Shannara“ veikia vilkiškos būtybės, kurios angl. vadinamos *gnawls*.

### Gnoliai žaidimuose
Gnoliai panaudoti žaidimuose:
* *[[Warcraft III: Reign of Chaos]]* ir MMORPG *[[World of Warcraft]]*
* MMORPG *[[EverQuest]]* ir *EverQuest II* – gyvena *Antonica* žemyno vakarinėje dalyje
* *[[Final Fantasy IX]]* ir *XI* (plėtinys *Wings of the Goddess*)
* *Tales of Phantasia*
* *[[Heroes of Might and Magic III]]*
* *Kingdom of Loathing* – pateikti kaip civilizuoti humanoidai
* MMORPG *[[Lineage II]]* – jie vadinami *Ol Mahum*
* *Maelstrom* – šiame žaidime galima turėti veikėją gnolį, kurie vaizduojami kaip antropomorfinės hienos ir turi matriarchatišką kultūrą
* *[[Baldur’s Gate]]* cikle – priešiški padarai, atakuojantys veikėjų grupę.
* *[[Master of Magic]]* – galima turėti veikėją gnolį
* *Song of Blades and Heroes* – čia gnoliai vadinami hieniniais žmonėmis ()

Gnoliai yra viena iš protingų rūšių ir *[[Kariai ir magai|Kariuose ir maguose]]*.
Pombero

**Pombero** () – gvaranių folkloro mitologinė būtybė, panaši į elfą. Nors gvaraniškas pavadinimas reiškia „Saulės šeimininkas“, tačiau pasak legendų, tai naktinis padaras. Apibūdinamas kaip žemas, bjaurus, plaukuotomis rankomis ir kojomis. Dėl plaukuotų kojų gali vaikščioti be triukšmo. Gyvena kaimiškose vietovėse, paprastai miškuose ar apleistuose namuose.

Pasak legendų Pombero imituoja paukščių garsus, švilpauja ir gina paukščius. Jis kelia rūpesčių kaimo gyventojams: pradangina galvijus, vagia kiaušinius, medų, grūdus, gąsdina arklius. Žmonės, norėdami pamaloninti pombero, palieka jam romo, tabako ar medaus. Pombero gąsdinami vaikai, jaunos moterys.

Pombero mitas tebėra populiarus Paragvajaus kaimuose bei vietomis Argentinoje ir Brazilijoje.
Nidhogas

Skandinavų mitologijoje **Nidhogas** (island. *Níðhöggr*) – slibinas, kuris graužia pasaulio medžio – milžiniško uosio Igdrasilo šaknis ties Niflheimu.

Igdrasilo viršūnėje tupi išmintingasis erelis Vidofnis, kurio nekenčia slibinas Nidhogas. Jie nuolat tarpusavyje ginčijasi. Medžio kamienu aukštyn ir žemyn bėgioja voverė Ratatoskas, kuri perdavinėja žodžius slibino ir erelio ginče. Dėl ko vyksta ginčas, legendose nėra pasakojama, tačiau erelis ir slibinas sudaro dvi pasaulio priešingybes: gėrio ir blogio, šviesos ir tamsos, gyvybės ir mirties. Tarp jų niekada negali būti taikos.

Sakmėse pasakojama, kad Nidhogas išgeria mirusiųjų kraują, taip pat graužia lavonus, nes netoliese yra mirusiųjų karalystė.

Sakmė apie Nidhogą užtinkama proziškojoje Edoje – poezijos vadovėlyje, parašytame XIII amžiaus pradžioje.
Metal Gear Solid 4: Guns of the Patriots

**Metal Gear Solid 4: Guns of the Patriots** (メタルギアソリッド, Metaru Gia Soriddo, arba MGS) – tai garsiosios Metal Gear Solid serijos pratęsimas PS3 konsolei. Žaidime valdomas tradicinis serijos herojus Solid Snake. Veiksmas vyksta 2014 metais, praėjus 5 metams nuo Metal Gear Solid 2 įvykių.

## Žaidimas
Žaidimas palaiko 5.1 Dolby Digital ir 720p, bet galutinis produktas gali turėti 7.1 Dolby Digital ir 1080p.

Solid Snake valdymas labai panašus į Snake Eater, bet dabar dar labiau supaprastintas ir patogesnis.

Žaidimą galima pereiti vien tik pirmojo asmens režimu.

Žaidime yra virš 70 ginklų ir daiktų.

Kadrų skaičius(FPS) – 60 per sekundę ir krenta tik labai retai, kai ekrane labai daug sprogimų.

Visi video intarpai yra sukurti žaidimo variklio.

Pilkšvas žaidimo filtras nėra vienintelis žaidime, skirtingose vietovėse bus skirtingas filtras.

Žaidimo sunkumo lygiai :
* Liquid Easy
* Naked Normal
* Solid Normal
* Big Boss Hard

HUD () spalvą galima bus rinktis iš 20 spalvų paletės.
Aer Lingus

**Aer Lingus** – Airijos oro linijų bendrovė. Bendrovės centras yra Dublino oro uoste. 41 „Airbus“ lėktuvu aptarnauja Europą, Afriką ir Šiaurės Ameriką. 29,4 % akcijų priklauso „Ryanair“, 25,4 % priklauso Airijos valdžiai. Iki 2006 m. spalio 2 d. Airijai priklausė 85 %, tačiau akcijos buvo parduotos Dublino ir Londono akcijų biržose. „Aer Lingus“ anksčiau priklausė „Oneworld“ aljansui, tačiau pasitraukė iš jo 2007 m. kovo 31 d. Kompanijoje dirba 4 tūkstančiai žmonių ir 2007 metų apyvarta siekė 1,3 mlrd. eurų. Kompanijos šūkis „Enjoy your flight“ – „Mėgaukitės skrydžiu“. 2007 metais „Aer Lingus“ paslaugomis pasinaudojo 9,3 mln. keleivių. Dažnai skraidantys keleiviai gali naudotis Gold Circle Club programa, kuri turi 3 lygius: Auksinį (Gold), Prestižinį (Prestige) ir Elitinį (Elite).

## Istorija

„Aer Lingus“ buvo įkurta 1936 m. balandį ir jos įstatinis kapitalas buvo 100 tūkst. svarų. Belaukiant valstybės investicijų įteisinimo per motininę kompaniją, „Aer Lingus“ buvo susijus su „Blackpool“ ir „West Coast Air Services“, kurios suteikė pinigų pirmajam lėktuvui ir valdė „Aer Lingus“ pavadinę bendru pavadinimu „Irish Sea Airways“. 1936 m. gegužės 22 d. „Aer Lingus Teoranta“ buvo įregistruotos kaip avialinijos. „Aer Lingus“ vardas kilo suanglinus airišką oro flotilės versiją „Aer Loingeas“. Pavadinimą pasiūlė Cork grafystės tyrinėtojas bei aviacijos entuziastas Richard F O’Connor. Po penkių dienų nuo registracijos buvo įvykdytas pirmasis maršrutas tarp Baldonnel Dubline ir Whitechurch Bristolyje, Anglijoje, kurį aptarnavo šešių vietų De Havilland 84 Dragon biplanas Iolar (Erelis).

Vėliau 1936 metais įmonė įsigijo antrąjį keturių variklių lėktuvą De Havilland 86 Express (DH86A) talpinantį 14 keleivių ir jį pavadino „Éire“. Šis lėktuvas aptarnavo pirmąjį oro maršrutą tarp Dublino ir Londono. Tuo pat metu DH84 Dragon buvo naudojamas „Aer Lingus“ maršrute tarp Dublino ir Liverpulio.

Avialinijos buvo įkurtas kaip nacionalinis vežėjas remiantis 1936 m. Oro navigacijos ir transporto aktu. 1937 metais Airijos valdžia įkūrė „Aer Rianta“ (dabar Dublin Airport Authority) kompaniją, kuri prisiėmė finansinę atsakomybę už naujausias avialinijas ir visą šalies civilinę aviacijos infrastruktūrą. 1937 m. „Aer Lingus“ tapo Airijos valdžios nuosavybę per „Aer Rianta“.

## Flotilė

Bendrovė turi 44 „Airbus“ kompanijos oro lainerius (dar 13 yra užsakyti pagaminti, o vėliau planuojama įsigyti dar 6 Airbus A350-900).

Šiuo metu naudojami:
* 30 x Airbus A320-214 – skrydžiams Europoje ir į Afriką (dar 3 lėktuvai užsakyti pagaminti)
* 6 x Airbus A321-211 – skrydžiams Europoje
* 3 x Airbus A330-200 – skrydžiams į Šiaurės Ameriką
* 5 x Airbus A330-300 – skrydžiams į Šiaurės Ameriką

## Nuorodos
* „Aer Lingus“ tinklalapis
Tesco

**„Tesco plc“** – Jungtinėje Karalystėje įkurtas tarptautinis maisto bei kitų prekių mažmeninės prekybos tinklas. Tai didžiausias britų mažmenininkas tiek pagal pasaulinę, tiek pagal vietinę rinkos dalį. Įmonės pelnas viršija 2 mlrd. svarų. 2008 m. įsigijus Vokietijos mažmeninės prekybos kompaniją „Metro AG“, „Tesco“ tapo ketvirtuoju pagal dydį mažmenininku pasaulyje.

Pradėjęs specializaciją maisto prekyboje, savo veiklą išplėtė į drabužių, buitinės technikos, finansinių paslaugų, DVD ir CD pardavimą bei nuomą, muzikos parsisiuntimą, interneto paslaugas, telekomunikacijas, sveikatos draudimą, programinę įrangą ir pan.

## Istorija

### Įkūrimas

Jack Cohen įkūrė „Tesco“ 1919 m. prekiaudamas pertekliniu maistu nuo prekystatlio Londono East End’e. „Tesco“ prekės ženklas pirmą kartą pasirodė 1924 m. Pavadinimas kilo kai Džekas nusipirko arbatos siuntą iš T. E. Stockwell. Pavadinimą sudarė tiekėjo inicialai (TES) ir pirmos dvi Džeko pavardės raidės (CO), ir taip atsirado žodis „Tesco“.

Pirmoji „Tesco“ parduotuvė buvo atidaryta 1929 m. Burnt Oak, Edgware, Middlesex. 1947 m. Londono vertybinių popierių biržoje pasirodė kaip „Tesco Stores (Holdings) Limited“. Pirmoji savitarnos parduotuvė atidaryta St Albans 1951 m. (2008 m. dar veikė kaip „Metro“), o pirmasis prekybos centras „Maldon“ 1956 m.

1950–1960 „Tesco“ augo tiek organiškai, tiek įsigijimo būdu kol valdė daugiau nei 800 parduotuvių. Bendrovė įsigijo 70 Williamsons parduotuvių 1957 m., 200 „Harrow Stores“ parduotuvių 1959 m., 212 „Irwins“ parduotuvių 1960 m., 97 „Charles Phillips“ parduotuvių 1964 m. ir „Victor Value“ tinklą 1968 m. (parduotas „Bejam“ 1986 m.).

### Valdymo ir strategijos pakeitimus

Įkūrėjas Jack Cohen buvo karštas lojalumo sistemų šalininkas. Jis 1963 metais pasirašė sutartį su Green Shield Stamps ir tapo vienu iš bendrovės didžiausių klientų.

## Nuorodos
* Oficialus kompanijos tinklalapis
Romas (reikšmės)

Žodis **romas** reiškia:

* romas – stiprus alkoholinis gėrimas iš cukranendrių;
* romas – čigonas;
* Romas – vyriškas vardas. Gali būti sutrumpinta vardų *Romualdas* ir *Romanas* forma. Vardo turėtojų pavyzdžiai:
** Romas Kalanta
** Romas Batūra
** Romas Ubartas
** Romas Pakalnis

Susiję terminai:
* romo boba – toks desertinis kepinys.
* FK Romas ir Ko – futbolo klubas iš Marijampolės
Theory of a Deadman

**Theory of a Deadman** – Kanados roko grupė, kilusi iš Deltos Britų Kolumbijos.

## Diskografija

### Albumai
* 2002: Theory of a Deadman
* 2005: Gasoline
* 2008: Scars & Souvenirs

### Singlai


Vaizdas:Theory of a Deadman album.jpg
Vaizdas:Gasoline cover.jpg
Vaizdas:Scars&souvenirs.jpg
Derbentas

**Derbentas** () – miestas Dagestane (pietų Rusija), prie Kaspijos jūros, 121 km į pietryčius nuo Machačkalos; rajono centras. 106,0 tūkst. gyventojų (2007). Miestas išsidėstęs pajūrio pakrantėje. Jūrų uostas, geležineklio stotis. Išvystyta staklių, radijo, statybų, siuvimo, kilimų, vyno, maisto pramonė.

Humanitarinis institutas, meno ir kultūros institutas, kilimų audimo mokykla. Išlikusi didelė citadelė, daug senų pastatų ir gynybinių sienų, Džuma (VIII a.) ir kitos mečetės, chano mauzoliejus (1788 m.), pirtys (XVII–XVIII a.).

## Istorija

Miestą 438 m. įkūrė Irano karalius Jezdigerdas II kaip miestą-tvirtovę persų žemių šiauriniame pakraštyje. 

Apie 630 m. jį užėmė chazarai, po 652 m. priklausė Arabų kalifatui, mieste įsigalėjo islamas. 

X a. Kalifatui iširus Derbentas tapo nepriklausomo Derbento emyrato centru. 

1071 m. jį užėmė seldžiukai, o XIII a. užvaldė mongolai. 

XVI–XVIII a. priklausė Iranui. 

1796 m. užėmė rusai. 1813 m. vėl miestą užvaldė Rusija, kuri panaikino Derbento chanatą ir prisijungė Derbento valdas prie savo imperijos. 

1840 m. Derbentas tapo miestu, ėmė sparčiai vystytis, 1898 m. nutiestas geležinkelis.

## Lankytini objektai

Naryn-Kalos tvirtovė, kuri buvo pastatyta XV a. Sasanidų valdymo laikais, išliko iki šiol. Be tvirtovės sienų, išsilaikė buvęs požeminis kalėjimas. Labiau nukentėjo buvę chanų rūmai, pirtis ir kiti pastatai.

Tvirtovę pastatė tam, kad būtų apsaugotas Derbento uostas. Kitados tai buvo vienas svarbiausių Kaspijos jūros uostų, jungęs Derbentą su Persija ir kitomis šalimis.

Tvirtovė buvo tik vienas iš objektų, saugojusių miestą nuo priešų. Miestą juosė ir 40 kilometrų ilgio siena. Uostas taip pat buvo įtvirtintas.

Naryn-Kala išvertus iš persų kalbos reiškia „saulėtoji tvirtovė“.

Dar mieste esama mečečių, išliko senoviniai miesto vartai.

## Nuorodos
* Oficiali miesto svetainė
Dimitrovgradas

:: *Apie miestą Bulgarijoje žr. [[Dimitrovgradas (Bulgarija)]]*.

**Dimitrovgradas** – miestas Uljanovsko srityje, Rusijoje, prie Didžiojo Čeremšano žiočių (jam įtekant į Kuibyševo marias). Geležinkelio stotis. Yra chemijos, linų, kilimų pramonė, atominė jėgainė. Veikia teatras, branduolinių tyrimų centras.

## Istorija
Įkurtas XVIII a. pradžioje. Iki 1972 m. miestas vadinosi *Melekesu* (). Pervadintas bulgarų komunisto Georgijaus Dimitrovo (1882–1949 m.) garbei.

## Sportas
* FK Lada Dimitrovgrad (futbolo klubas);
* „Torpedo“ stadionas, kurio talpa ?

## Žymūs žmonės

* Nikas Safronovas (g. 1956 m.) – lietuvių kilmės dailininkas
Banšė

**Banšė** () – moteriška dvasia keltų mitologijoje, kurios pasirodymas skelbia kažkieno mirtį, žinianešė iš kito pasaulio.

## Etimologija
Žodis *banši* yra kilęs iš airių ar škotų kalbos – air. *bean sí* ir škot. *bean shìth* 'sidhių moteris' ar 'fėjų kalvų moteris'. Manoma, kad šiame žodyje minimi sidhiai buvo ikikrikščioniškos gėlų (keltų) gamtos dvasios, galbūt protėviai.

## Banšės legendose
Airiai manė, kad banšės aimanuoja ties namais, kuriuose netrukus kažkas mirs. Buvo manoma, kad kai kurios šeimos turi savo banšes, kurių riksmas reiškia, kad netrukus mirs šeimos narys.

Airių kaimuose mirus žmogui moteris raudodavo raudą (, [ˈkiːnʲə] arba [ˈkiːnʲuː], kur *caoin* 'raudoti, aimanuoti') jo laidotuvėse. Tokios moterys būdavo vadinamos *raudotojomis*, o geriausios raudotojos buvo vertinamos. Yra legenda, kurioje pasakojama, kad penkios didžiausios gėlų giminės (*O’Grady*, *O’Neill*, *O’Brien*, *O’Connor*, ir *Kavanagh*) turi savo raudotojas fėjas (). Šios buvo aiškiaregės, todėl raudodavo ir tada, kai giminės narys miršta tolimam krašte ir žinia apie jo mirtį dar namų nepasiekė. Tokia rauda būdavo pirmoji žinia, kad kažkas giminėje mirė.

Vėlesnėse legendose banšė gali pasirodyti prieš mirtį ir aimanavimu perspėti šeimą. Kai vienu metu raudodavo kelios banšios, tai reiškė kažko didžio ar švento mirtį. Pasakose kartais minima, kad taip raudanti moteris buvo vaiduoklis, dažnai tam tikru būdu nužudytos moters ar moters, kuri mirė gimdydama.

Banšes dažnai aprašydavo kaip dėvinčias baltus ar pilkus drabužius, dažnai su ilgais šviesiais plaukais, kuriuos šukuoja sidabro šukomis. Kartais minima, kad banšės dėvi žalius, raudonus ar juodus drabužius ir pilkus apsiaustus.
 
Banšės yra įprastos airių ir škotų folklore, jos tiek pat dažnos kaip ir fėjos bei leprekonai. Banšes panaudoja ir šiuolaikinėje grožinėje literatūroje, kur kalbama apie mitologiją, folklorą bei antgamtinius dalykus.

## Išnašos
Toriai

**Toriai** () – konservatyvi Anglijos partija. Pavadinimas kilęs iš airiško žodžio *tóraighe*, kuriuo vadinti Anglijos pilietinio karo XVII a. dalyviai airiai (partizanai). Toriai yra dabartinės Jungtinės Karalystės konservatorių partijos pirmtakai, kartais toriais sutrumpintai vadinami ir dabartiniai konservatoriai.

Toriais taip pat vadinami Kanados konservatoriai. Be to, toriais vadinta ir Škotijos unionistų partija (*Scottish Unionist Party*), veikusi iki 1965 m., kuri buvo nepriklausoma nuo Anglijos ir Velso konservatorių partijos (nors ir derino veiksmus). JAV nepriklausomybės karo metu amerikiečius, kurie palaikė Angliją (lojalistai), taip pat vadino toriais. JAV pilietinio karo metu Konfederacijos šalininkai toriais vadino unionistus (t. y. Sąjungos (*United States*) šalininkus) pietinėse valstijose.

## Anglijos toriai

Toriai ir jų konkurentai vigai politinėje leksikoje atsirado Anglijos pilietinio karo metu. Vigai palaikė Jokūbo II pašalinimą iš Škotijos, Anglijos ir Airijos sosto (), o toriai buvo prieš tokį sprendimą ().

Torių partija siekė sugrąžinti karaliui kuo didesnius įgaliojimus. 1783–1830 m. toriai buvo valdančioji partija. Apibrėžtos struktūros toriai, kaip ir jų pagrindiniai konkurentai vigai, neturėjo, ji susiformavo tik demokratizavus rinkimų sistemą. 1831 m. toriai suorganizavo savo politinių šalininkų centrą – Čarltono klubą. Čia toriai subūrė turtingiausią visuomenės dalį. 

1867 m. toriai pasiūlė įstatymą dėl rinkimų teisės praplėtimo. Rinkimų teisės praplėtimo tuo metu reikalavo ir čartistų judėjimas. Tuo metu toriai net labiau už vigus pasisakė už socialines reformas. Jie buvo labai nutolę nuo pramonės interesų. Toriai nemažą paramą gavo iš miestiečių, o pagrindinę socialinę bazę sudarė vidutiniai žemvaldžiai ir anglikonai.
Elektrostalė

**Elektrostalė** () – miestas Maskvos srityje (Rusija), 60 km į rytus nuo Maskvos. 144,4 tūkst. gyventojų (2007). Išvystyta metalurgijos, mašinų, chemijos, statybų pramonė. Veikia Maskvos plieno ir lydymo instituto filialas.

## Istorija

Įkurtas 1916 m., kai *Электросталь* akcinė bendrovė pradėjo čia statyti kokybiško plieno metalurgijos gamyklą prie gyvenvietės *Затишье*. 1928 m. gyvenvietė pervadinta dabartiniu vardu, 1938 m. suteiktas miesto statusas.
Karolis Robertas

**Karolis Robertas** (arba **Karolis I**, arba **Karobertas**, , , , 1288 m. Neapolis – 1342 m. liepos 16 d. Vyšegradas, Vengrija) – 1301–1342 m. Kroatijos karalius, 1308–1342 m. Vengrijos karalius.

## Biografija

Kilęs iš Anžu dinastijos. Tėvas Neapolio kunigaikštis Karolis Martelis Anžu, Neapolio karaliaus Karolio II ir Arpadų dinastijos Vengrijos karaliaus Stepono V dukters vaikaitis.
## Šeima
Pirmoji žmona Haličo princo Levo II duktė Marija Haličietė. Iš šios santuokos vaikų neturėjo. 1306 m. vedė Mariją Silezietę (m. 1315 m.), bet ir su ja vaikų nebuvo. 1318 m. birželio 24 d. vedė Šventosios Romos imperijos imperatoriaus Henrikas VII Liuksemburgiečio ir Margaritos Brabantietės dukterį Beatričę, bet ji mirė gimdymo metu.

1320 m. liepos 6 d. vedė Lenkijos karaliaus Vladislovo I Lokietkos dukterį Elžbietą. Jiems gimė:
* Karolis (1321–1321 m.)
* Vladislovas (1324–1329 m.)
* Liudvikas I Anžu (1326–1382 m.), Vengrijos ir Lenkijos karalius
* Andrius I Neapolietis (1327–1345 m.), Kalabrijos kunigaikštis
* Kotryna (m. 1355 m.), jos vyras Šveidnico kunigaikštis Henrikas II
* Etjenas (1332–1354 m.) Transilvanijos, Slavonijos ir Kroatijos kunigaikštis

## Valdymas

1301 m. nutrūkus Arpadų vyriškajai linijai siekė Vengrijos sosto. Jį 1308 m. užėmė įveikęs varžovus Čekijos karalių Vaclovą III ir Bavarijos kunigaikštį Otoną III. Įsitvirtino soste tik po keliolikos metų, nuslopinęs sukilimus ir privertęs paklusti diduomenę.

Įvykdęs finansinę reformą padidino valstybės pajamas. Skatino prekybą ir miestų plėtotę. Sustiprino kariuomenę ir Vengrijos tarptautinę padėtį. 1339 m. susitarė su Lenkijos karaliumi Kazimieru III (buvo vedęs jo seserį Elžbietą), kad jei jis mirs nesusilaukęs sūnaus, Lenkijos sostas atiteks Karolio Roberto sūnui Liudvikui, kurios dukra Jadvyga tapo Jogailos žmona. Karolio Roberto mėginimas suvienyti Vengrijos ir Neapolio karalystes nepavyko, nes pirmiausia tam pasipriešino popiežius.

Palaidotas Arpadų kapavietėje Šekešfehervare.

## Šaltiniai

## Literatūra
# Magyarok a Kárpát-medencében. História Könyvek, 1988.; ISBN 963-272-204-3
# Draskóczy István: A magyar nép története 1526-i. g IKVA Kiadó, 1990.; ISBN 963-7760-13-X
# Magyar történelmi kronológia az őstörténettől 1970-ig. Tankönyvkiadó, 1981.; ISBN 963-17-5250-X
# Magyar Életrajzi Lexikon (Akadémiai Kiadó, Budapest, 1967.
# Magyar királyok könyve; szerkesztette Csiffáry Tamás. Könyvmíves Könyvkiadó, 1999.; ISBN 963-9262-03-X
# Engel Pál: Honor, vár, ispánság – válogatott tanulmányok, Osiris Kiadó, 2003 ISBN 963-389-392-5
# Dümmerth Dezső: Az Anjou-ház nyomában, Corvina Kiadó, 1982

## Nuorodos

## Galerija


Coronation of Charles I by Virgin Mary.jpg|Karolio Roberto karūnavimas
Karl I Litho.JPG |Karolio Roberto litografija
Karoly-HosokTere-Budapešť 0070.jpg|Paminklas Karoliui Rbertui. Budapeštas, Vengrija
Jokūbas II

**Jokūbas II Stiuartas** (, 1633 m. spalio 14 d. – 1701 m. rugsėjo 16 d.) – Anglijos, Škotijos ir Airijos karalius, Škotijoje tituluotas Škotijos karaliumi **Jokūbu VII** (1685–1688 m.).

## Biografija

Jokūbo I anūkas, antrasis Karolio I sūnus ir jaunesnysis Karolio II brolis. Paskutinis britų karalius katalikas; nuverstas „Šlovingosios revoliucijos“ metu 1688 m. Jokūbas II buvo tvirto būdo, ryžtingas ir nuoseklus.

## Galerija
Liberalų partija (Jungtinė Karalystė)

**Liberalų partija** buvo viena iš dviejų pagrindinių britų politinių partijų nuo XIX a. pradžios iki Leiboristų partijos iškilimo XX a. 3-ame dešimtmetyje ir trečia pagal dydį ir reikšmę partija iki 1988 m., kai ji susijungė su Socialdemokratų partija ir suformavo naują Liberalų demokratų partiją.

## Istorija

Partijos susiformavimo pradžioje liberalų sudėtyje buvo ir naujieji turtingieji pramonininkai, ir senieji vigai, pasisakę prieš valstybės kišimąsi, juos palaikė vidurinioji nonkonformistų klasė (antivalstybinė bažnyčia). Liberalus palaikė ir dalis rinkimų teisę gavusių darbininkų. Anglijoje iki XX a. pradžios nebuvo darbininkų partijos, o darbininkai rėmė liberalus.
Rockstar Advanced Game Engine

**Rockstar Advanced Game Engine (RAGE)** – grafinis variklis, sukurtas studijų „Rockstar San Diego“ ir „Rockstar North“ („Rockstar Games“) ir skirtas kompiuteriniams žaidimams, veikiantiems su Playstation 3, Xbox 360, Wii ir Microsoft Windows sistemomis.

## Žaidimai

## Nuorodos
* Oficialus „Rockstar Games“ kompanijos tinklalapis (anglų k.)
* Straipsnis apie grafinį variklį RAGE (anglų k.)